《冬江夜泊》
明代·庾楼

霜风吹月入兰舟，几片轻云意自悠。孤客有怀常问夜，乱山无绪自成秋。

萧萧落木群虫语，寂寂寒江白浪流。何处渔人相借问，一声长笛自夷犹。

作者简介：庾楼，字木叔。归善（今广东惠阳）人。明唐王隆武元年（一六四五）举人。明亡，隐居授徒。著有《敦行堂集》、《西湖志》。清陈伯陶《胜朝粤东遗民录》卷三有传。